

ДАЙТЕ ШАНС НА ЧОВЕКА ДО ВАС - НАУЧЕТЕ СИМПТОМИТЕ НА ИНСУЛТА!

При съмнение за инсулт проверете следните три най-чести симптома: разкривено лице, слабост в ръцете, затруднен говор!

Направете следната проверка:

1. Има ли провисване на ъглите на устата? Помолете пострадалия да се усмихне. Ако усмивката му не е симетрична, симптомът е потвърден!

2. Има ли слабост в ръцете? Помолете пострадалия да повдигне успоредно ръце напред. Ако едната ръка изостава, симптомът е потвърден!

3. Нарушен ли е говора? Помолете пострадалия да повтори изречението: "Тревата е зелена!". Ако се затруднява, речта му е неясна или разменя думите, симптомът е потвърден!

ВНИМАНИЕ! При потвърждение на дори само един от трите симптома - разкривено лице, слабост в ръцете или нарушен говор:

Незабавно позвънете на телефон 112 и съобщете за ИНСУЛТ, като посочете часът и мястото на инцидента!

Информацията е подготвена и се разпространява от Асоциация за инсулт и афазия.

При нужда от подкрепа след инсулт позвънете на Национален телефон 0700 11 404

Или посетете нашия сайт: stroke.bg

